ನೋಡ ನೋಡುತ್ತಿದ್ದಂತೆ ಕೊಚ್ಚಿ ಹೋಯ್ತು ಕಾಂಕ್ರೀಟ್ ರಸ್ತೆಪವಾಡದ ರೀತಿ ನ್ಯೂಸ್ಫಸ್ಟ್ ರಿಪೋರ್ಟರ್ ಬಚಾವ್ ಮಂಗಳೂರು: ಕರಾವಳಿಯಲ್ಲಿ ಕಳೆದ ಕೆಲ ದಿನಗಳಿಂದ ಸುರಿಯುತ್ತಿದ್ದ ಮಳೆಯ ಪ್ರಮಾಣ ಕಡಿಮೆಯಾಗಿದ್ರು, ಸಮುದ್ರ ಅಬ್ಬರ ಮಾತ್ರ ಕಡಿಮೆಯಾಗಿಲ್ಲ. ಅರಬ್ಬಿ ಸಮುದ್ರದ ಅಲೆಗಳ ಆರ್ಭಟಕ್ಕೆ ಕಾಂಕ್ರೀಟ್ ರಸ್ತೆ ಸಮುದ್ರ ಪಾಲಾಗಿರುವ ಘಟನೆ ಮಂಗಳೂರಿನ ಕಡಲ ತೀರದ ಮೀನಕಳಿ ಸಮೀಪ ನಡೆದಿದೆ. ಆಳೆತ್ತರದ ಅಲೆಗಳೊಂದಿಗೆ ಕಡಲ ರೌದ್ರಾವ ಜೋರಾಗಿದ್ದು, ರಸ್ತೆ ಸಮುದ್ರ ಪಾಲಾಗುತ್ತಿರುವುದು ದೃಶ್ಯ ನ್ಯೂಸ್ಫಸ್ಟ್ ಕ್ಯಾಮೆರಾದಲ್ಲಿ ಸೆರೆಯಾಗಿದೆ. ಕಡಲು ಅಬ್ಬರಿಸುತ್ತಿದ್ದು, ಭೂಮಿಯನ್ನು ನುಂಗುತ್ತಿದೆ. ಮೀನುಗಾರಿಕ ಚಟುವಟಿಕೆಗೆ ನಿರ್ಮಿಸಿರುವ ರಸ್ತೆ ಕುಸಿಯುತ್ತಿರುವ ಕುರಿತು ನ್ಯೂಸ್ಫಸ್ಟ್ ವರದಿಗಾರ ವರದಿ ನೀಡುತ್ತಿದ್ದರು. ಈ ವೇಳೆಯೇ ಏಕಾಏಕಿ ಕಾಂಕ್ರೀಟ್ ರಸ್ತೆ ಸಮುದ್ರ ಪಾಲಾಗಿದೆ. ರಸ್ತೆ ಮಾತ್ರವಲ್ಲದೇ ಹಲವು ತೆಂಗಿನ ಮರಳು ಕೂಡ ಉರುಳಿದೆ. ಸದ್ಯ ಕಾಂಕ್ರೀಟ್ ರಸ್ತೆ ಕೊಚ್ಚಿ ಹೋಗದಂತೆ ತಡೆಯಲು ಮರಳು ಮೂಟೆಗಳನ್ನು ಹಾಕಲು ಸಿದ್ಧಪಡಿಸಲಾಗಿತ್ತು. ಆ ಮೂಲಕ ಆ ಭಾಗದ ಮನೆಗಳಿಗೆ ಹಾನಿಯಾಗದಂತೆ ತಡೆಯುವ ಕಾರ್ಯವನ್ನು ಮಾಡಿದ್ದರು. ಆದರೆ ಮರುಳು ಮೂಟೆಗಳು ಸಮುದ್ರದ ಅಲೆಗಳ ಅಬ್ಬರ ಎದುರು ನಿಲ್ಲಲಿಲ್ಲ. ಸದ್ಯ ಕಾಂಕ್ರೀಟ್ ರಸ್ತೆ ಕೊಚ್ಚಿ ಹೋಗುತ್ತಿರೋದರಿಂದ ಆ ಭಾಗದ ಮೀನುಗಾರ ನಿವಾಸಗಳು ಅಪಾಯಕ್ಕೆ ಸಿಲುಕಿದೆ. ಇತ್ತ ಸ್ಥಳೀಯ ಆಡಳಿತ ಕೂಡ ಕಡಲ ಕೊರೆತ ತಡೆಯಲು ಕ್ರಮವಹಿಸುತ್ತಿದ್ದು, ಅಪಾಯದಲ್ಲಿದ್ದ 3 ಮನೆಗಳ ಸದಸ್ಯರನ್ನು ಅಲ್ಲಿಂದ ಖಾಲಿ ಮಾಡಿಸಿ ಶಾಲೆಯಲ್ಲಿ ತಂಗಲು ಅವಕಾಶ ನೀಡಿದ್ದೇವೆ. ಈಗ ತಾತ್ಕಾಲಿಕ ವ್ಯವಸ್ಥೆ ಮಾಡಿ, ಶಾಶ್ವತವಾಗಿ ಕಲ್ಲಿನ ತಡೆಗೋಡೆ ನಿರ್ಮಿಸಲು ಬೇಗದ ಕಾರ್ಯವನ್ನು ಮಾಡುತ್ತಿದ್ದೇವೆ. ಇದಕ್ಕೆ ಬೇಗ ಅನುದಾವನ್ನು ಬಿಡುಗಡೆ ಮಾಡಲು ಶಾಸಕರು ಸಿಎಂ ಅವರ ಬಳಿ ಮನವಿ ಮಾಡಿದ್ದಾರೆ ಎಂದು ಸ್ಥಳೀಯ ಸಂಸ್ಥೆ ಸದಸ್ಯರು ತಿಳಿಸಿದ್ದಾರೆ.